Otepää maailmakarika etapp

Ajalugu

Esimene Otepää maailmakarikaetapp toimus 1999. aasta jaanuaris. Esimesed kolm Otepää MK-etappi toimusid kahe aastaste intervallidena: 1999, 2001 ja 2003. Siis toimusid Otepää MK-etapid igal talvel kuni aastani 2012.
2004. aasta etapil korraldati ka meeste ja naiste teatesõite, mida ei korraldatud järgnevatel aastatel.
2005. aasta Eesti suusatajate jaoks väga edukas: Andrus Veerpalu ja Jaak Mae olid mõlemad pjedestaalil .
2006. aastal lisandusid Otepää MK-etapile sprindidistantsid ning see on siiani etapi üheks osaks. 2006. aastal tõusis ka Eesti naissuusataja Kristina Šmigun esikolmikusse.
2008. aastal näitas Jaak Mae head vormi ning sõitis 15 km distantsil poodiumikohale.
2009. aasta oli pealtvaatajate poolest tagasihoidlik majanduskriisi  tõttu.
2010. aastal tähistati Otepää maailmakarikaetapi 10. sünnipäeva. Pärast kaheaastast pausi naasis Andrus Veerpalu etapile võiduka teise kohaga ning talle järgnes poodiumil Jaak Mae.
2011. aastal korraldati MK-etapp renoveeritud Tehvandi suusastaadionil, mis võimaldas paremaid tingimusi nii võistlejatele kui ka pealtvaatajatele.
2012. aastal toimus viimane järjestikuselt korraldatud Otepää maailmakarikaetapp. Järgnevatel aastatel anti etapi korraldusõigus teistele riikidele.
2015. aastal jõudis etapi korraldamisõigus taas Eestile, lisandusid ka sprinditeate distantsid.
2017. aastal toimus Otepää maailmakarikaetapp 14. korda ning edukaimaks riigiks osutus Norra.
2018. aastal oleks Otepääl pidanud esmakordselt toimuma kahevõistluse MK-etapp, kuid see jäeti lumemuuduse tõttu ära, 2019. aastal võistlused toimusid.

Naised

Eesti naissuusatajatest on jõudnud Otepää MK-etapil esikümne sekka vaid Kristina Šmigun-Vähi. Esimest korda jõudis ta pjedestaalile 1999. aastal, saavutades naiste 10 km klassikalises tehnikas III koha. Šmigun on jõudnud II kohale 10 km distantsil 2003., 2006. aastal ja 15 km distantsil 2004. aastal. Pärast pausi võistlemises jõudis Kristina Šmigun-Vähi 2010. aasta Otepää MK-etapil 10 km distantsil IX kohale.

Mehed

Läbi aegade on eestlased jõudnud esikolmikusse seitsmel korral. Esimest korda jõudis pjedestaalile 1999. aastal Kristina Šmigun, saavutades naiste 10 km klassikalises tehnikas III koha. Šmigun on jõudnud II kohale 10 km distantsil 2003., 2006. aastal ja 15 km distantsil 2004. aastal . 2001. aastal jõudsid meestest esikümnesse Andrus Veerpalu ja Jaak Mae, jõudes vastavalt IV ja V kohale. Sel aastal oli meeste klassikalise tehnika distants 15 km asemel 10 km.
2003. aastal jõudis meeste 15 km distantsil III kohale Veerpalu ja VII kohale Mae.
2004. aastal jäi Veerpalu napilt ilma 30 km distantsil III kohast, kaotades pronksmedalistile vaid ühe sekundiga.
2005. aastal oli eestlastele Otepää MK-etapp edukas, kui Veerpalu võitis I koha ja Mae III koha.
2006. aastal sprindidistantsidel eestlased esikümnesse ei jõudnud, kuid 15 km distantsil saavutas Mae V koha ja Veerpalu VIII koha.
2007. aastal jõudis 15 km distantsil Mae taas V kohale. Teistel distantsidel eestlased nii edukad polnud.
2008. aastal üllatas sprindidistantsil V kohaga Peeter Kümmel. 15 km klassikalise tehnika distantsil võitis Mae II koha ning Veerpalu naasis taas võistlusrajale IV kohaga.
2009. aastal jõudis Mae 15 km distantsil IX kohale.
2010. aastal saavutas sprindidistantsil Kein Einaste V koha ning Peeter Kümmel sõitis IX kohale. 15 km distantsil jõudsid Veerpalu ja Mae taas poodiumile, saavutades II ja III koha.